প্রধানমন্ত্রী শেখ হাসিনা যুব-সমাজের কর্ম-উপযোগী পরিবেশ গড়তে উদ্যোক্তা তৈরির ওপর গুরুত্বারোপ করে আসছেন। তার অনুশাসন অনুযায়ী শিক্ষা মন্ত্রণালয় এ ব্যাপারে উদ্যোগ নিলেও তা মূলত পলিটেকনিক ইনস্টিটিউটের মধ্যেই সীমাবদ্ধ। যদিও এদেশে সাধারণ মানুষের কাছে বৃত্তিমূলক ও কারিগরি শিক্ষা এখন পর্যন্ত সম্মানীয় পেশা হয়ে উঠতে পারেনি। ছেলেবেলায় পরীক্ষায় উরমহরঃু ড়ভ ষধনড়ঁৎ (ডিগনিটি অব লেবার)-এর ওপর রচনা লিখতে হতো। আজ প্রায় চল্লিশ বছর হয়ে গেল সমাজে শ্রম ও শ্রমিকের সঠিক মূল্যায়ন হচ্ছে না। এর মূল কারণ সামাজিক টাবু। এ টাবু কাটিয়ে উঠতে পারলেই আমাদের দেশে উচ্চশিক্ষায় বর্তমান সরকার যে যুগোপযোগী পরিবর্তন আনতে চাচ্ছেন তা সার্থকভাবে বাস্তবায়ন সম্ভব হবে। যদিও গত সাড়ে আট বছরে বেশকিছু প্রকল্প বিশ্ব ব্যাংক-হেকাপ আর ইউজিসির কোয়ালিটি এস্যুরেন্স সেলের মাধ্যমে পাবলিক ও প্রাইভেট বিশ্ববিদ্যালয় গ্রহণ করা হয়েছে- তার মধ্যে আমার কাছে মনে হয়েছে ইনস্টিটিউট শানাল কোয়ালিটি এস্যুরেন্স সেল অন্যতম। সরকারী-বেসকারী মিলে এ মুহূর্তে প্রায় আশিটি উচ্চশিক্ষা প্রতিষ্ঠানে আইকিউএসি (ওছঅঈ) কার্যক্রম পরিচালিত হচ্ছে। তবে সঙ্গে একটি আশঙ্কাও থেকে যাচ্ছে– প্রকল্পের মেয়াদ ২০১৯ সালে শেষ হলে সরকারী-বেসকারী প্রতিষ্ঠানগুলোতে আদৌ আইকিউসি প্রকল্পের কার্যক্রম অব্যাহত থাকবে কিনা সেটি প্রশ্ন থেকে যায়। এ ব্যাপারে সরকারের অনুশাসন দরকার। পাশাপাশি যে সমস্ত সরকারী-বেসরকারী উচ্চশিক্ষা প্রতিষ্ঠান আইকিউসির আওতায় আসেনি তারা আধুনিক কর্ম-উপযোগী পরিবেশের অবস্থান কিভাবে জানতে পারবে। কেননা আইকিউসির আওতায় সুযোগ হয়েছে। একটি উচ্চশিক্ষা প্রতিষ্ঠানকে কিভাবে স্ব-উদ্যোগে বিভিন্ন স্টেইক হোল্ডারদের কাছ থেকে জরিপের মাধ্যমে বেশকিছু ফলপ্রসূ জ্ঞান অর্জন করা যায় আধুনিক শ্রেণী কক্ষ ব্যবস্থাপনা আবার পরীক্ষা পদ্ধতি যথাযথ করা এবং মূল্যায়ন পদ্ধতিতে আধুনিকায়ন আনা, ক্লাসে ছাত্র-ছাত্রীদের আরও বেশি করে বাস্তবতার আলোকে জ্ঞানের শিখা বিতরণ করা চাকরির বাজার তৈরি করা এবং ছাত্র-ছাত্রীদের আন্তর্জাতিকীকরণ করা ও সমাজ সেবামূলক কর্মকা-ে ব্যাপৃত করার প্রয়াস নেয়া হয়েছে। শিক্ষামন্ত্রী নূরুল ইসলাম নাহিদের তত্ত্বাবধানে ইউজিসির বর্তমান চেয়ারম্যান প্রফেসর আবদুল মান্নান এবং কোয়ালিটি এস্যুরেন্সের বর্তমান প্রধান প্রফেসর ড. সঞ্জয় কুমার অধিকারী প্রকল্পটির কার্যক্রম সঠিকভাবে এগিয়ে নিচ্ছেন। আমার ধারণা ছিল, যেহেতু প্রধানমন্ত্রী উচ্চশিক্ষাকে আন্তর্জাতিকমানের করতে চাচ্ছেন সেহেতু এ প্রকল্পটি আমাদের স্বাধীনতার পঞ্চাশ বছর পূর্তি পর্যন্ত বর্ধিত করার পদক্ষেপ নেয়া হবে। অবশ্য সরকার আরও একটি ভাল কাজ করছে- জাতীয় বিশ্ববিদ্যালয়ের অধিভুক্ত কলেজ ও প্রতিষ্ঠানসমূহের মান উন্নয়নে ব্যবস্থা গ্রহণ করা। কেননা বাংলাদেশের জাতীয় বিশ্ববিদ্যালয়ের ছাত্র-ছাত্রীর সংখ্যা অধিভূক্ত শিক্ষা প্রতিষ্ঠানের দেশের সর্ববৃহৎ শিক্ষা প্রতিষ্ঠানের তুলনায় কয়েকগুণ বড় তবে পড়ার মান নিয়ে প্রশ্ন আছে। অথচ শিক্ষা প্রতিষ্ঠানসমূহের মান নিয়ে পত্র-পত্রিকায় নানা রিপোর্ট নিয়মিতভাবে বের হচ্ছে। তবে সরকার প্রধান আরেকটি যুগোপযোগী সিদ্ধান্ত নিয়েছেন। ঢাকার সাতটি সরকারী কলেজকে ঢাকা বিশ্ববিদ্যালয়ের অধিভুক্ত করার। এটি একটি উত্তম উদ্যোগ। এ কলেজগুলোতে যেহেতু প্রায় দু’লাখ ছাত্র-ছাত্রী রয়েছে অধিকতর নিবিড় পরিচর্যার জন্য এগুলো ধীরে ধীরে বিশ্ববিদ্যালয়ে রূপান্তর করা জরুরি। শিক্ষার মান উন্নয়ন ও সম্প্রসারণ নিয়ে বর্তমান সরকার নানামুখী প্রকল্প গ্রহণ করেছে। আবার ইউজিসি-শিক্ষার মান উন্নয়নে স্ট্র্যাটেজিক প্ল্যানিং-২০২৬ পর্যন্ত তৈরি করার জন্য উদ্যোগী হয়েছে। এ প্ল্যানিং যারা আইকিউসির কার্যক্রম বিদেশ থেকে ট্রেনিং নিয়ে এখনও বিভিন্ন পর্যায়ে ন্যাশনাল এ্যাসেসার হিসেবে কাজ করছে তাদের অন্তর্ভুক্তিটির বিষয়টি বিবেচনায় আনা দরকার। ব্যক্তিগত উদাহরণ দিচ্ছি- যখন আইকিউসির পরিচালক হিসেবে একটি বেসরকারী বিশ্ববিদ্যালয়ে নিয়োগ করা হলো- প্রথমে ভাবলাম যেখানে অর্থনীতিবিদ ও শিক্ষক হিসেবে কাজ করে চলেছি- এটি আরেক বাড়তি ঝামেলা। কিন্তু যখন এআইটি এক্সেটেনশনে ১৮ দিনের প্রশিক্ষণ নিলাম এবং তারা প্রশিক্ষণের সময় বললেন, তোমরা তোমাদের ১৮ দিন আমাদের দাও, আমরা তোমাদের ভাবনা চিন্তায় আমূল পরিবর্তন এনে দেব। দেশে এসে ভাবলাম সত্যিই এখন কিছু করে দেখানোর সুযোগ এসেছে। আমি ডেফোডিল বিশ্ববিদ্যালয়ের বোর্ড অব ট্রাস্টিজের চেয়ারম্যান এম সবুর খানকে দেখেছি কিভাবে বিশ্ববিদ্যালয়ের মঙ্গলের জন্য আইকিউসির কার্যক্রমে উৎসাহ যুগিয়েছেন।